วะรัก

วะรัก, วัรก์, วะระกะ (อักษรโรมัน: Vark, varak, Waraq, warq) เป็นแผ่นฟอยล์ทำจากโลหะ โดยเฉพาะเงิน บางครั้งทำจาก ทองคำGold in Gastronomy  deLafee, Switzerland (2008) ใช้สำหรับประดับตกแต่งขนมหวานอินเดีย โดยแผ่นเงินหรือทองนี้กินได้และไร้รส วะรักทำมาจากการตีเงินเป็นแผ่นบางกว่า 1 ไมโครเมตร (μm) ปกติมักหนาประมาณ 0.2–0.8 μm. บรรจุโดยมีแผ่นรองระหว่างชิ้นซึ่งจะลอกออกมาก่อนนำไปใช้Madhu Gadia, 2000, New Indian Home Cooking: More Than 100 Delicious Nutritional, and Easy Low-fat recipes .

แผ่นวะรักมักนำมาประดับวางบนหรือห่อขนมหวาน ผลไม้ หรือเครื่องเทศDK, 2017, The Periodic Table Book: A Visual Encyclopedia of the Elements .Vijaya Ghose, Jaya Ramanathan, and Renuka N. Khandekar, 1992, Tirtha, the Treasury of Indian Expressions , Page 61. บ้างนำมาแปะบนเนินข้าวหญ้าฝรั่นในจานMaya Tiwari, 2005, Ayurveda: A Life of Balance : the Complete Guide to Ayurvedic .1989, The Illustrated Weekly of India , Volume 110, Issues 36-44 - Page 39.

ปัจจุบัน วะรักมีข้อกำหนดด้านความปลอดภัยและมาตรฐานการผลิตที่กำกับโดยรัฐบาลอินเดีย

ศัพทมูล
วะรักแปลว่าผ้า ผ้าคลุม หรือสิ่งที่ใช้คลุมปิดบังสิ่งอื่น รูปอักษรโรมันอื่น ๆ เช่น Varaq, varq, vark, varkh, varakh, varkha หรือ waraq (,  ) คำนี้ทีที่มาจากภาษาเปอร์เซีย varaqa หรือ barga แปลว่าแผ่น ใบ หรือฟอยล์

การผลิต
วะรักผลิตโดยการนำผงโลหะบริสุทธิ์วางระหว่างกระดาษไข จากนั้นทุบตีจนผงโลหะขึ้นรูปเป็นแผ่นเปลว ซึ่งมีความหนาไม่ถึงหนึ่งไมโครเมตร (μm) ส่วนมากมีความหนา 0.2–0.8 μm จากนั้นจึงบรรจุโดยมีกระดาษคั่นกลางเพื่อให้แผ่นเปลวคงรูป แผ่นกระดาษนี้จะแกะออกก่อนนำวะรักไปใช้งาน โดยทั่วไปมักใช้เวลานาน 2 ชั่วโมงในการตีผงโลหะจนขึ้นรูปเป็นแผ่น‘Chandi ka Warq’ business may become history soon , The Economic Times, 8 Jan 2018.

ในการผลิตแบบดั้งเดิมไม่ได้ใช้กระดาษไขสำหรับวางผงโลหะและตี แต่จะใช้ไส้กระทิงหรือหนังวัว การแกะแผ่นโลหะเปลวออกจะทำได้ง่ายกว่าเวลาใช้วัสดุดังกล่าว เมื่อเทียบกับกระดาษ อย่างไรก็ตาม ในอินเดียมีผู้บริโภคจำนวนมากที่ไม่กินเนื้อสัตว์และมีความกังวลเกี่ยวกับการนำผลิตภัณฑ์จากสัตว์มาเป็นส่วนหนึ่งของกระบวนการผลิต ผู้ผลิตหลายรายได้ปรับมาใช้เทคโนโลยีที่พัฒนาจากต่างประเทศหรือจากในประเทศเพื่อให้กระบวนการการผลิตทำได้โดยไม่ต้องใช้วัสดุจากสัตว์ เช่น การใช้กระดาษสีดำที่ผลิตมาเป็นพิเศษ หรือแผ่นโพลีเอสเตอร์ที่เคลือบผงแคลเซียมฟู้ดเกรด ที่เรียกว่า "พลาสติกเยอรมัน" แทน ย่านเมืองเก่าของไฮดาราบาดในอดีตเป็นศูนย์กลางของการผลิตวะรักแบบดั้งเดิม กระนั้นปัจจุบันกลายมาเป็นงานช่างที่กำลังใกล้สูญพันธุ์

ข้อกังวลการใช้วัสดุจากสัตว์
ในกระบวนการผลิตแบบดั้งเดิมซึ่งใช้การทุบตีผงโลหะกับไส้กระทิงหรือหนังวัว ทำให้ชิ้นส่วนของวัสดุจากสัตว์เ่หล่านี้สามารถปนเปื้อนเข้ามาเป็นส่วนหนึ่งของวะรักได้Thanwardas Lilaram Vaswani, 1992, East and West Series , Issues 412-423, Page 10. ในประเทศอินเดีย ศาสนิกชนของศาสนาไชนะทั้งหมด และส่วนใหญ่ของชาวฮินดูไม่บริโภคเนื้อสัตว์ ทำให้วะรักที่ผลิตแบบดั้งเดิมเสื่อมความนิยมในการนำมาประดับอาหาร อินเดียนแอร์ไลนส์ยังประกาศให้คนครัวไม่ประดับอาหารของสายการบินด้วยวะรักเพื่อป้องกันการปนเปื้อนวัสดุจากสัตว์ ในปี 2016 รัฐบาลอินเดียประกาศห้ามการใช้เครื่องในหรือหนังสัตว์ในการผลิตวะรักเด็ดขาดGovt slogs its guts out for ‘vegetarian’ chandi ka vark , Daily Pioneer, 8 June 2016.

อ้างอิง

หมวดหมู่:ส่วนประกอบของอาหาร
หมวดหมู่:เงิน
หมวดหมู่:ทองคำ